== Godsejer ==
I Frederiksstad var Huitfeldt i nærheden af [[sædegård]]en [[Hafslund]], som [[1741]] tilfaldt ham ved hans svigerfaders, [[konferensråd]], amtmand [[Niels Werenskiold|Niels (Wernersen, adlet) Werenskiolds]], død. [[15. september]] 1719 havde han nemlig i Marstrand ægtet [[Karen Huitfeldt|Karen Werenskiold]] (f. 3. juni 1700). Hun solgte [[1754]] Hafslund og flyttede til Danmark, hvor hun købte herregården [[Næstved Sortebrødrekloster]]. [[1755]] blev hun dekoreret med [[l'union parfaite]] og var [[1757]]-[[1767|67]] [[Hofmester|overhofmesterinde]] hos dronning [[Juliane Marie af Braunschweig-Wolfenbüttel|Juliane Marie]]. Hun døde på nævnte kloster 26. oktober 1778; hendes lig førtes til Norge og er sammen med mandens hensat i et kapel, han havde bygget ved Hafslunds sognekirke [[Skjeberg Kirke|Skjeberg]]. For godsets fattige havde de oprettet en stiftelse, bestående af [[vajsenhus]], skole m. m.
Historie